কোনোদিনই পরিকল্পনা করে ভ্ৰমণ করিনি । আগের দিন ঠিক হলো মুর্শিদাবাদ ভ্রমণ করতে যাবো বাসে করে । কিন্তু বাস যাত্রার নিদারুণ অভিজ্ঞতা হলো, কারণ রাস্তায় কাজ হচ্ছে । তাই সাড়ে এগারোয় চেপে বহরমপুর পৌঁছালাম সন্ধ্যা ছটায়।উঠলাম বহরমপুর লজে । অন্যদের বলবো ট্রেন প্রচুর ও সস্তায় আরামের যাত্রা সেটাই করুন। কবি বন্ধু দেবাশিস সাহাকে খবর দিয়েছিলাম । সে বাইক নিয়ে এসেছিল । কিছুক্ষণ কথা এবং ঘোরার বিষয়ে তার পরামর্শ নিয়ে হোটেল থেকে একজনের পরামর্শ মাফিক গাড়ি বুক হলো নিজেদের মতো ঘোরার । অন্যদের খরচ যারা কম করতে চান তাদের বলবো টোটো ভাড়া করে ঘুরতে যেতে।